Kamu bisa jelasin ke aku soal Kuark pesona dalam bahasa melayu?

Kuark pesona, ditandai c, perisa kuark yang berada dalam generasi kedua bersama kuark aneh (ada juga yang menyebutnya sebagai kuark cun supaya selari dengan tandanya!). Bercas elektrik +2/3 e, dan seperti kuark-kuark lain, mempunyai cas warna merah, biru atau hijau.

Nombor kuantum pesona dikaitkan dengan kuark ini. Kuark ini mereput kepada kuark-kuark lebih ringan, kadang-kadang juga bersama lepton, menerusi salingtindak lemah. Pesona hanya diabadikan dalam salingtindak kuat dan keelektromagnetan (dan graviti).

Antizarah bagi kuark pesona ialah antikuark dengan perisa antipesona, bercas elektrik -2/3 e (dan dengan antiwarna antimerah, antibiru atau antihijau).

Kuark pesona mula dicadangkan oleh Sheldon Glashow bersama James Bjorken dalam tahun 1964, untuk mengimbangi akibat kuark-kuark lain yang telah diketahui, dalam proses tertentu yang membabitkan gambarajah Feynman berkotak. Penemuan zarah J/ψ oleh pakatan yang dipimpini Burton Richter dan Sam Ting dalam tahun 1974 membuktikan kewujudan kuark pesona.

Hadron yang mengandungi kuark pesona

Sesetengah hadron yang mengandungi kuark pesona adalah seperti yang berikut:

D meson: Mengandungi satu kuark pesona (atau antizarahnya), dan satu kuark atas atau kuark bawah;

Meson : Mengandungi satu kuark pesona dan satu kuark aneh;

Terdapat banyak keadaan karmonium, misalnya zarah . Kesemua ini terdiri daripada satu kuark pesona dan antizarahnya.

Barion pesona telah diperhatikan dan dinamai dengan cara yang sama dengan barion (misalnya,  ).